TERKINI: Steven Spielberg Berundur Dari INDIANA JONES 5, James Mangold Bakal Ganti
Selepas bertahun tersangkut di fasa pembangunan, Indiana Jones 5 menerima satu lagi kejutan besar apabila individu penting francais, Steven Spielberg dilaporkan berundur dari projek akan datang. Menurut sumber, keputusan Spielberg berundur dari projek Indiana Jones 5 bukan disebabkan masalah kreatif, tetapi ingin memberi peluang kepada individu lain dalam menyampaikan jalan cerita yang baru dengan perspektif yang lebih segar mengenai penggembara klasik itu. Sehubungan dengan itu, Lucasfilm kini dilaporkan sedang dalam rundingan dengan bekas pengarah Ford v. Ferrari, James Mangold untuk mengambil alih kerusi pengarah. Beberapa minggu yang lalu, pelakon utama Harisson Ford mendedahkan bahawa produksi filem kelima francais dijangka bermula dalam tempoh dua bulan ini. Tetapi dengan perkembangan terbaru ini, tidak dipastikan sama ada projek akan bermula seperti dijadualkan, atau terpaksa ditangguh lagi. bermula dalam tempoh dua bulan ini. Meskipun berundur, Spielberg masih lagi kekal sebagai penerbit untuk filem akan datang. Watak arkeologis Dr. Henry Walton “Indiana” Jones mula diperkenalkan dalam filem Raiders of the Lost Ark pada tahun 1981, dan meneruskan penggembaraannya menerusi filem Indiana Jones and the Temple of Doom (1984), Indiana Jones and the Last Crusade (1989) dan Indiana Jones and the Kingdom of the Crystal Skull (2008). Spielberg merupakan pengarah kesemua filem Indiana Jones, dan keseluruhan francais telah memberi pulangan lebih $2 billion dolar seluruh dunia. Indiana Jones and the Temple of Doom (1984), Indiana Jones and the Last Crusade (1989)  Indiana Jones and the Kingdom of the Crystal Skull (2008). 